শাবনূর
শাবনূর ১৯৭৯ সালের ১৭ ডিসেম্বর বাংলাদেশের যশোর জেলার শার্শা উপজেলার নাভারণে জন্মগ্রহণ করেন। পারিবারিক ভাবে তার নাম রাখা হয় কাজী শারমিন নাহিদ "নুপুর"। পরে স্বনামধন্য নির্মাতা এবং তার মেনটর এহতেশাম তার নাম রাখেন শাবনূর। শাবনূর শব্দের অর্থ রাতের আলো। শাবনূরের পিতার নাম শাহজাহান চৌধুরী। তিন ভাই বোনের মধ্যে সবচেয়ে বড় তিনি। বোন ঝুমুর এবং ভাই তমাল দুজনেই নিজ নিজ পরিবারসহ অস্ট্রেলিয়া প্রবাসী।
সুভা (চলচ্চিত্র)
সুভা চাষী নজরুল ইসলাম পরিচালিত ২০০৬ সালের বাংলাদেশী নাট্য চলচ্চিত্র। ছবিটি মুক্তি পায় বাংলাদেশের সমস্ত প্রেক্ষাগৃহে মুক্তি পায় ২০০৬ সালে। পরিচালনা করেছেন চাষী নজরুল ইসলাম। ছবিটি নির্মিত হয়েছে রবীন্দ্রনাথ ঠাকুর এর "সুভা" ছোটগল্প অবলম্বনে। "সুভা" চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন চাষী নজরুল ইসলাম, সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরের প্রশংসা প্রাপ্ত হয়েছিলেন।